রেজি স্পুনার
রেজিনাল্ড হার্বার্ট স্পুনার (ইংরেজি: Reggie Spooner; জন্ম: ২১ অক্টোবর, ১৮৮০ - মৃত্যু: ২ অক্টোবর, ১৯৬১) ল্যাঙ্কাশায়ারের সেন্ট হেলেন্স এলাকার বিলিঞ্জে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ১৯০৫ থেকে ১৯১২ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে মূলতঃ ডানহাতি ব্যাটসম্যান হিসেবে খেলতেন রেজি স্পুনার। এছাড়াও, ইংল্যান্ডের পক্ষে রাগবি ইউনিয়নে অংশগ্রহণ করেছেন তিনি।